
QUÈ ÉS EL SONOGRAF? 

1) QUÈ ÉS EL SONÒGRAF 


El Sonògraf és un instrument audiovisual electrònic. 
Permet transformar el dibuix en música, convertint 
els traços gestuals i les figures geomètriques en sons 
electrònics. Un conjunt de botons i potenciòmetres 
permeten manipular en directe les característiques de 
la "sonificació" del dibuix, fent possible accelerar, 
desaccelerar o pausar la música resultant, així com 
decidir-ne les escales i tonalitats. 


El Sonògraf incorpora altaveus i un xicotet projector 
de vídeo, fent possible no només la pràctica íntima 
de l'instrument, sinó també la seva posada en esce- 
na en un concert audiovisual per a tots els públics. 


Com tot instrument musical, el Sonögraf requereix 
d'una certa pràctica per tal d'assolir interpretaci- 
ons "virtuoses". Tot i que els resultats són divertits i 
interessants des del minut zero, la comprensió dels 
principis del seu funcionament, la planificació i l'as- 
saig de l'instrument n'amplien les seues possibilitats 
expressives. 

Aquest manual ha de servir, doncs, per a una com- 
prensió més profunda dels seus modes de funciona- 
ment i les possibilitats que ofereix, tant pel que fa a 
la creació de música visual electrònica com per al 
suport visual de partitures gràfiques interpretades 
mitjançant altres instruments tradicionals (flauta, per- 
cussió corporal, xilòfon...). 


La concepció, enginyeria i disseny del Sonògraf s'ha 
cuidat per tal que tots puguen disfrutar jugant intuiti- 
vament, oferint un nou paradigma de comprensió de 
l'escriptura musical i allunyant-se de l'hermetisme de 
la notació "tradicional" basada en pentagrames. 


Es tracta d'una ferramenta per a aprendre música de 
forma intuitiva, allunyada de les complexitats "aca- 
dèmiques", i que lliga el mon de l'expressió plàstica 
amb l'expressió musical. 


El Sonògraf ha estat concebut i construit per l'estu- 
di de recerca audiovisual Playmodes, que des de 
fa més de 15 anys crea projectes que uneixen art i 
ciència de forma lúdica i experimental. 


1) QUÉ ÉS EL SONÒGRAF ? 


A qui està dirigit2 


El Sonògraf s'ha concebut com un instrument apte 
per a tots els xiquets i xiquetes de primària, entre 6 
i 12 anys. No obstant, persones de totes les edats 
-des de preescolars fins a gent gran- poden disfrutar 
d'aquest instrument. 


Comencem junts aquest viatge pels inexplorats 
territoris de la Música Visual! 


2) REFERENTS 


Tot i que el Sonògraf és un instrument original i inè- 
dit (a les vostres mans teniu el primer model d'aquest 
instrument), sí que podem emmarcar-lo dins el con- 
text de la corrent artística de la "Música Visual", la 
"Síntesi Òptica", la "Notació Gràfica" o la "Sonifi- 
cació de Dades". 


A continuació us oferim algunes referències -histò- 
riques o actuals- que han inspirat la concepció del 
Sonògraf, i que poden recolzar la pràctica docent al 
voltant de la convergència entre les arts sonores, les 
arts visuals i la recerca tècnica. 


A) Pianola 


Un dels referents històrics més rellevants del Sonò- 
graf és la Pianola. Inventades al segle XIX, les piano- 
les consistien en pianos activats per partitures "fo- 
radades" en rolls de paper. La forma de "dibuixar" 
la música era molt semblant a la del Sondgraf, tot i 
tractar-se de forats enlloc de dibuixos. 


Una vista d'una pianola i la partitura de paper foradat 

B) Kandinsky C) Orgues de Color 

Vasili Kandinsky, pioner de l'abstracció pictòrica, Des del segle XVI existeixen registres de tota classe 
concebia la seva pintura com una simfonia musical, d'invents que relacionaven instruments musicals, llum 
on cada figura, color i traç tenia una correspon- i color. A aquesta tradició se l'ha anomenat "Or- 
dència sonora. Als seus influents escrits "Punt i línia gues de Color", i és una gran font d'inspiració per 
sobre el pla" i "Sobre allò espiritual a l'art" desenvo- a instruments contemporanis de música visual com el 
lupa aquestes teories. Sonògraf. 


Kandinsky concebia aquestes pintures com a "simfonies" pictòriques Un orgue de color en acció, creant patrons lumínics 


2) REFERENTS 


D) Daphne Oram 


Daphne Oram fou una compositora pionera de mú- 

sica electrònica, que inventà un sistema de composi- 
ció basat en dibuixos manuals, que un sintetitzador 

analògic transformava en efectes sonors. 

E) Pioners de l'animació experimental 


Els inicis del cinema d'animació fan emergir tot un 
seguit d'artistes, molts d'ells provinents de la pintura, 
que veuen en el cinema una oportunitat per afegir la 
dimensió del temps a la seua obra. 

Noms com Walter Ruttman, Oskar Fischinger, James 
Whitney o Mary Ellen Bute són pioners en la con- 
cepció de la Música Visual, on treballant a partir 
d'obres musicals, creen animacions abstractes que 
responen de forma precisa a les dinàmiques sonores. 


"Oramics", el dispositiu inventat per Daphne Oram per a crear música a través del dibuix 


Un fotograma de "Poema Òptic" (1938), per Oskar Fischinger. 


2) REFERENTS 


F) ANS 


El ANS fou un invent rus de principis del segle XX. Es 
tractava d'un sintetitzador "foto-electrònic", on la ge- 
neració sonora partia dels dibuixos executats sobre 
una matriu de sensors fotoelèctrics. 


G) Notació gràfica 


Durant el segle XX, un seguit de compositors abraça- 
ren la notació gràfica com a mètode d'escriptura de 
les seves obres. L'apropament gràfic permetia una 
llibertat i una opció d'improvisació als intèrprets que 
no era possible amb els sistemes de notació tradici- 
onal. Compositors com lannis XenaRis, John Cage o 
Gyorgi Ligeti usaren la notació gráfica com a part 
fonamental de la seva escriptura musical, esdevenint 
pioners en la música contemporània feta d'ençà. 


Una de les unitats del sintetitzador ANS 


Fragment de la partitura “Artikulation” de Gyorgi Ligeti 


H) Cimàtica 


La cimàtica és un conjunt de tècniques proto-científi- 
ques que permeten visualitzar les vibracions de les 
ones sonores en tot tipus de materials; des de lă- 
mines d'aigua fins a planxes de ferro i arena. 


Imatge d'un dels "patrons de Chladni", un exercici clàssic de Cimàtica 


I) NASA 


En els darrers anys, la NASA ha anat publicant al- 
guns interessants exercicis de sonificació de imatges 
provinents del telescopi Hubble, i més recentment 
del telescopi James VVebb. Es tracta d'un sistema de 
sonificació com el del Sonògraf: un capçal recorre 
una imatge d'estels i nebuloses, i la sonifica atenent 
als valors de brillantor d'aquestes imatges. 


Fotograma d'un dels exercicis de la NASA de sonificació de les imatges del telescopi Hubble 


2) REFERENTS 


J) Golan Levin: Scrapple 


Golan Levin és un pioner de la "codificació creativa" 
en actiu des de fa 30 anys. Levin crea projectes que 
posen en relació art, ciència i tecnologia, i ha estat 
un dels artistes més influents de la seva generació. 

A la seva instal-lació Scrapple, els usuaris poden 
ubicar un seguit de peces geomètriques sobre una 
àrea de joc. Un capçal lumínic recorre l'àrea de joc 
i transforma en so aquestes figures geomètriques, de 
la mateixa manera que ho fa el Sonögraf. 


Una usuària interactua amb la instal-lació "Scrapple" de Golan Levin 


K) Playmodes 


Playmodes, inventors del Sonògraf, són un estudi 

de recerca audiovisual. Els seus treballs exploren la 
convergència entre la llum i el so, a través d'un llen- 
guatge purament audiovisual que exploren des de 
diferents òptiques a cadascun dels seus projectes. 
Obres com FORMS, per quartet de corda, ja desple- 
guen molts dels conceptes que podem veure també al 
Sonògraf. 


Una instantània d'un concert de "FORMS - Quartet de corda" 


3) ENGINYERIA 


Tot i que no voldríem estendre'ns massa en questions 
referents a l'enginyeria, sí que pensem que valdria la 
pena donar unes pinzellades sobre el funcionament 
intern del Sonògraf. 


Com hem vist, el Sonògraf s'emmarca dins una tra- 
dició que inclou referents artístics al voltant de la 
música i les arts visuals fortament lligats al desenvo- 
lupament tècnic. 

En aquest mateix sentit, el Sonògraf és un instrument 
que combina art i enginyeria, i que només és possi- 
ble d'entendre des de l'òptica dels assoliments tecno- 
lògics propis del segle XXI. 


En el cor del Sonògraf hi trobem un ordinador Rasp- 
berry Pl, que és l'encarregat d'executar totes les 
funcionalitats de l'instrument. Dins aquest xicotet 
ordinador s'hi ha carregat un programari creat pels 
autors, i és en aquest programari on hi passa tota 
la "màgia": des de "llegir" la posició dels botons i 
els potenciòmetres, fins a enviar senyals d'imatge al 
videoprojector o sons als altaveus. 


La tasca fonamental del programari cau en la "soni- 
ficació" de la imatge: analitzar les imatges que es 
capturen a través de la càmera, extraure'n la brillan- 
tor dels píxels que travessen el capçal de lectura i 
transformar aquests valors de brillantor en valors de 
volum per a un conjunt d'"oscil-ladors" sonors. 


Analitzem, però, amb més detall -i per passos- aques- 
ta tasca de sonificació que hem descrit breument al 
paràgraf anterior. 


3) ENGINYERIA 


Fixem-nos primer, amb les característiques de la imat- 
ge que captura la càmera. Aquesta imatge captura- 
da tindrà unes dimensions de 1280 píxels d'ample, i 


720 d'alt. 


1280 pixels 


720 pixels 


Representació d'una graella de píxels 


Quan el capçal de lectura recorre la imatge, se 
n'analitza la brillantor dels píxels presents en aque- 
lla columna. Donat que per formar el color de cada 
píxel es necessiten 3 components de color (RGB: 
Roig, Verd, Blau), cal inferir la brillantor dels píxels 
en base a un càlcul matemàtic que posa aquests 3 
components en relació. Val a dir que el Sonògraf no 
interpreta el color, sinó només la luminància resultant 
d'aquest càlcul de brillantor, i és per això que no hi 
ha diferències sonores entre els diferents colors. 


Transformació de crominància a luminància 

D'aquesta analisi, se'n deriva un conjunt de 720 va- Les frequències dels oscil-ladors (és a dir, la seva 


lors de brillantor. A partir d'ací, usarem els valors de altura tonal) està relacionada amb la posició del seu 
brillantor per controlar el volum d'un banc de 720 píxel associat. Com més amunt estiga el píxel asso- 
oscil-ladors sonors. A major brillantor d'un píxel, ciat, major serà la frequència de l'oscil-lador de so 
menor volum del seu oscil-lador associat. que controla (i per tant més agut serà el so), i com 
És a dir, com més fosc és un píxel, més alt en serà més baix estiga el píxel, menor serà la frequència 

el seu volum associat, per tant, com més fosc siga el sonora (i més greu el to). 


traç del dibuix analitzat pel Sonògraf, més fort sona- 
rà aquest traç quan se'n faça la sonificació. 


Com més fosc és el color, més volum s'hi assigna Representació de l'assignació entre files de píxels i fons 


3) ENGINYERIA 


A partir d'aquesta idea primigènia, es despleguen 
la resta de funcionalitats del Sonògraf. Com que el 
capçal de lectura es mou, la columna de píxels que 
analitza i transforma en so és diferent a cada ins- 
tant, realitzant un "escaneig" complet de la imatge 
en un temps determinat. 

Tant els valors de velocitat d'aquest escaneig, com 
les frequències dels oscil-ladors sonors podem alte- 
rar-los mitjançant els botons i potenciòmetres pre- 
sents al panell de control físic de l'instrument. 

Com podeu veure, aquesta idea de convergència 
entre art i enginyeria és ben present a tota la con- 
cepció de l'instrument, des de la fabricació digital 
dels elements físics, fins a la "codificació creativa" 
del seu programari. 


Tant els plànols de construcció del Sonògraf, com 
el codi informàtic són de domini públic, i qualsevol 


ciutadana amb ganes i curiositat per fabricar-se'n un 


des de zero pot fer-ho trobant-ne la informació a: 


http: / /www.playmodes.com/home /sonograf 

Videoprojecció 


Llum LED Penjador 


A 


Càmera 


Components del Sonògraf 


5) DESCRIPCIÓ DE LES PARTS 


El Sonògraf està compost per elements de maquina- 
ri i de programari. A continuació en llistem aquests 
elements, així com una breu descripció de cadascun. 


5.a) Maquinari 


Quan parlem de maquinari ens referim als elements 
físics que componen l'instrument. En el cas del So- 
nògraf, el maquinari es compon, en un primer ni- 
vell, pel maletí i la caixa de cartó que serveixen de 
contenidor per als diferents dispositius que integren 
l'instrument. Aquest contenidor inclou altres elements 
de maquinari, des del videoprojector i els altaveus o 
la càmera, fins als botons, potenciòmetres o les fitxes 
de fusta que ens serviran com a generadors de so. 
Anem a veure, per tant, cadascun d'aquests elements 
en detall. 


Components del Sonògraf 

5) DESCRIPCIÓ DE LES PARTS の 


Maleti 


El maletí és l'element principal del Sonògraf. Dins el 
maletí s'inclouen la majoria dels controls de l'instru- 
ment (botons, potenciómetres, cámera...), que veu- 
rem en detall més endavant. 


El maletí inclou una nansa per facilitar-ne el trans- 
port, i una pestanya pel tancament. A banda i ban- 
da del maletí hi trobem diversos connectors, tant de 
corrent elèctrica com de vídeo i àudio o USB. 


Vista del Sonògraf tancat 


Vista de les pestanyes i la nansa, per tancament i transport 

Una vegada obert, dins del maletí hi trobarem un 
panell de control amb botons i potenciòmetres i unes 
guies per posicionar-hi fulls de paper DIN-A4 amb 
els dibuixos que vulguem transformar en música. 
També hi trobem una càmera que ens servirà per 
capturar i digitalitzar els dibuixos. 


Fora de la vista, i amagat baix del panell de control, 
s'hi troba un petit ordinador Raspberry Pl que és 
l'encarregat de capturar els dibuixos i sonificar-los, 
atenent a les comandes rebudes des dels botons i 
potenciòmetres, i generant els senyals de so i imatge 
que es transmetran a través dels connectors exteriors 
del maletí. 


Vista del panell de control del Sonògraf 


Vista de l'interior del Sonògraf 


5) DESCRIPCIÓ DE LES PARTS Y 


Caixa 


L'altre element de gran volum de l'instrument és la 
caixa de cartró. 


Aquesta caixa, al seu interior, inclou: 


-Un videoprojector de xicotet format, que podrem 
connectar al maletí a través del connector HDMI. 


-Uns xicotets altaveus, que també es poden connectar 
al maletí mitjançant un connector jack. 


Vista de la caixa contenidora del Sonògraf 


-Una caixa amb figures geomètriques de fusta, que 
ens serviran com a sons "prefabricats" amb els que 
fer composicions a través de la tècnica del collage. 


-Un ratolí, que ens servirà per a modificar algunes 
configuracions del programari de sonificació del 
maletí. 


-Un cable IEC, que ens servirà per a donar alimenta- 
ció elèctrica al maletí. 


Vista dels continguts de la caixa contenidora del Sonògraf 

Connectors 


Als laterals del maletí hi trobem un seguit de connec- 
tors que ens serviran tant per a donar energia elèctri- 
ca al Sonògraf, com per extraure'n els senyals de so 
i imatge que genera l'instrument. 


Llistem a continuació cadascun dels connectors i les 
seves funcionalitats: 


IEC: Aquest és el connector amb què podem donar 
electricitat al Sonògraf. Hi connectarem el cable que 
trobarem a la caixa de cartó. 


USB: Aquest port ens servirá per a connectar-hi el 
ratolí, quan vulguem modificar la configuració del 
programari de sonificació. 


HDMI: Aquest és el port al qual hi connectarem el 
videoprojector. 


JACK: Aquest port transporta les senyals sonores, i 
és on hi connectarem el cable dels altaveus. 


Connectors laterals HDMI i MiniJack 


Connectors laterals USB i IEC 


5) DESCRIPCIÓ DE LES PARTS 


Altaveus 


Els altaveus ens serviran per a fer audibles els sons 
que genera el Sonògraf en resposta als dibuixos cre- 
ats pels xiquets. Per tal de fer operatius els altaveus, 
caldrà connectar-ne el cable USB al port USB del 
videoprojector, i el cable jach al connector jach del 
maletí. 

Una vegada connectats i el Sonògraf en funciona- 
ment, podrem pujar o baixar el volum a través del 
potenciòmetre situat al frontal d'un dels dos altaveus. 


Vista dels altaveus 

5) DESCRIPCIÓ DE LES PARTS 9 


Videoprojector 


El videoprojector ens permet veure a gran escala els 
dibuixos digitalitzats així com el capçal de lectura 
de la imatge, donant-nos informació sobre la posició 
actual de la "partitura gràfica". També ens permetrà 
visualitzar elements de la interfície gràfica d'usuari, 
per tal de calibrar la càmera o accedir a paràmetres 
de configuració avançats. 


Ratoli 


Mitjançant el ratolí, que connectarem al port USB del 
lateral del maletí, podrem efectuar la calibració inici- 
al de la càmera i accedir als paràmetres avançats de 
configuració del programari. 


Vista del video-projector 


Vista del ratolí 

Càmera Una vegada extreta la perxa amb la càmera, deu- 
rem de reintroduir-la de nou al suport, però en posi- 
A dintre del maletí, un dels elements més evidents ció horitzontal. 


és la càmera de vídeo que ens permetrà capturar i 
digitalitzar els dibuixos. 


Aquesta càmera té dues posicions, l'una de funcio- 

nament, i l'altra d'emmagatzematge. Per tal de col- 
locar la càmera en posició de funcionament haurem 
d'estirar lleugerament cap a baix per tal de desaco- 
blar la perxa de la càmera del suport embedit a la 

tapa interior del maletí. 


Càmera en posició d'us 


Una vegada s'ha posicionat la càmera en la seva 
g P 

posició de funcionament, caldrà procedir a cali- 

brar-la, tal com s'especifica a l'apartat 5.b. 


Càmera en posició d'emmagatzematge 


5) DESCRIPCIÓ DE LES PARTS 


Després de jugar amb el Sonògraf, i per tal de tan- 
car el maletí fins a la propera sessió d'assaig, la cà- 
mera s'ha de col-locar novament en posició d'emma- 
gatzematge, seguint l'operativa inversa i col-locant 
de nou la perxa de la càmera en posició vertical. 


Càmera en posició d'emmagatzematge 

5) DESCRIPCIÓ DE LES PARTS 30 


Botons 


El Sonògraf integra 4 botons, que ens permeten 
modificar en directe diversos aspectes de la sonifi- 
cació dels dibuixos. Veiem a continuació cadascun 
d'aquests botons en detall: 


Mode: 


El selector de mode, reconeixible pel color blau, 
compta amb dues posicions. La primera posició farà 
funcionar el Sonògraf en el mode de "desplaçament 
de capçal". En aquest mode, la imatge es manté es- 
tàtica, mentre que el capçal de lectura avança recor- 
rent i sonificant la imatge per allà on passa. 


Vista general del panell de control 


L'altre mode és el mode "desplaçament d'imatge”, 
que ens permetrá veure els dibuixos en moviment 
mentre que el capçal romandrà quiet. 


Com veurem, cadascun d'aquests dos modes tenen 
diferents aplicacions i obren la porta a usos diversos 
de l'instrument. 


Selector de Mode 

Captura: Congelat: 
El botó roig s'encarrega de capturar els nous dibui- El botó blanc ens servirà per a congelar l'avanç del 
xos que anem col-locant sobre el panell. capçal o de la imatge en qualsevol moment, creant 


Un efecte de "congelat sonor" que pot aportar interés 
en la interpretació en directe. 


Botó de captura Botó de congelat 


5) DESCRIPCIÓ DE LES PARTS 上 


Escala: 


El botó groc ens permet canviar l'escala utilitzada 
per a la sonificació dels dibuixos. L'escala per de- 
fecte és microtonal, i incorpora totes les frequències 
audibles. A mesura que anem seleccionant noves 
escales anirem restringint les notes que s'usen per 
sonificar els dibuixos, aportant noves sonoritats -més 
harmòniques i plaents- Així, pel que fa a les escales, 
podrem seleccionar: 


n> 
a ser 


O-Microtonal (per defecte) Botó d'escala 
1-Cromatica 

2-Major 

3-Pentatònica 

A-Hirajoshi 

5-To sencer 


Quan seleccionem una nova escala, podrem veure 
durant un breu instant el seu nom superposat a la 
imatge del videoprojector. Quan arribem a la darre- 
ra escala, un nou toc del botó ens portarà de nou a 
la primera escala, en un bucle circular. 


5) DESCRIPCIÓ DE LES PARTS m 


Potenciòmetres Velocitat: 

A més dels botons, l'altre element físic de control són El potenciòmetre de velocitat ens permet modificar la 
els potenciòmetres. Aquests ens permeten variar de velocitat de lectura del capçal, o d'avançament de la 
forma contínua i en directe diversos paràmetres de imatge, per tal d'augmentar o reduir el tempo a que 
la sonificació. Haurem d'assegurar-nos, en iniciar el es reprodueixen les músiques derivades dels dibui- 
Sonògraf, que els potenciòmetres estiguen col-locats XOS. 


en la seva posició central, per tal que la sonificació 
comence amb valors de velocitat i transposició "ra- 

onables". Vegem en detall, doncs, cadascuna de les 
funcionalitats d'aquests potenciòmetres. 


Potenciòmetre de velocitat 


5) DESCRIPCIÓ DE LES PARTS 


Transposició: 


El potenciòmetre de transposició ens permet fer que 
tota la composició siga més greu o més aguda, de- 
penent de si girem el potenciòmetre a esquerra o a 
dreta, respectivament. 


DS Ir a gen 
Potenciòmetre de transposició 

5) DESCRIPCIÓ DE LES PARTS 


Fitxes 


Les fitxes predissenyades ens permeten possibilitats 
sonores de composició ràpida i flexible. Posicionant 
aquestes fitxes a sobre d'un paper col-locat al panell 
de control, podrem ràpidament canviar les composi- 
cions i experimentar amb aquestes figures geomètri- 
ques i els seus resultats sonors. 


Contingut de la caixa contenidora de fitxes 


Caixa contenidora de fitxes Podem usar les fitxes com a eina de prototipat ràpid de composicions 

5) DESCRIPCIÓ DE LES PARTS m 


5.b) Programari: Calibració de càmera 


Pel que fa al programari, la majoria de funcions es 
troben configurades per defecte i l'usuari no cal que 
opere sobre cap funció específica. 


No obstant sí que es requereix que, a l'inici de cada 
sessió amb el Sonògraf, es calibre la imatge de la 
càmera per tal d'assegurar que el dibuix es captura 
correctament en les seves dimensions. A continuació 
descriurem en detall aquesta operativa de calibració: 


Hem de connectar el cable HDMI tant al projector com al connector lateral del Sonògraf 


1) La calibració de la càmera s'ha d'efectuar una 
vegada tots els sistemes estan llestos. Hem d'assegu- 
rar-nos que el maletí té electricitat, el videoprojector 
està funcionant i hi veiem la imatge de la càmera. El 
ratolí està endollat al port USB del maletí, i els alta- 
veus estan connectats tant al port USB del videopro- 
jector com al connector Jack del maletí. 


Hem de connectar el cable jach dels altaveus al conector lateral del Sonògraf, i el cable USB dels 
altaveus al videoprojector 


5) DESCRIPCIÓ DE LES PARTS da 


2) Una vegada estem segurs que el Sonògraf està 3) El Sonògraf s'inicia automàticament en mode de 
llest per a operar, col-locarem la càmera en posició calibració. En aquest mode, haurem d'operar-lo amb 
de funcionament, tal com s'ha descrit a l'apartat 5.a. el ratolí, fixant-nos en la imatge del videoprojector. 


Per tal d'iniciar la calibració de la imatge de la co- 
mera, col-locarem un full DIN-A4 blanc a l'àrea de 
dibuixos. 


d nka — 


Càmera en posició de funcionament Per iniciar la cal-libració col-locarem un full blanc a l'àrea de dibuix del Sonògraf 

4) En aquest moment podrem veure la imatge del full 5) Fixant-nos en la imatge del videoprojector, veu- 
blanc projectat amb el videoprojector. Hem d'acon- rem uns xicotets cercles verds a les cantonades de la 
seguir, movent lleugerament la ròtula de la càmera, imatge projectada. Amb el punter del ratolí, haurem 
que es vegi la imatge de tot el full blanc complet, de clicar i arrossegar els cercles verds fins que coin- 
sense que quedi tallat pels seus marges. cidisquen amb les cantonades de l'àrea de dibuix. 


Per ajustar la captura de la imatge mourem els cercles verds a les cantonades del dibuix 

6) En quant tots els centres dels cercles verds coinci- 
disquen amb les cantonades de l'àrea de dibuix, la 
calibració està completada. Pitjant el botó dret del 
ratolí eixirem del mode de calibració i ja podrem 
començar a jugar amb el Sonogrofl 


Pitjant el botó de la dreta sortim del mode de cal-libració 


Si en qualsevol moment necessitem recalibrar la 
cámera (perqué, per exemple, s'ha mogut acciden- 
talment), només haurem de pitjar de nou el botó dret 
del ratolí per tornar a entrar al mode de calibració. 


Una forma efectiva de saber si la calibració s'ha 

fet correctament és fixar-se en què la imatge de la 
videoprojecció només mostra l'àrea de dibuix, i no 
es veu la textura de la fusta als marges de la projec- 
ció, i també, que els dibuixos es veuen complets i no 
apareixen tallats als marges. 


- 6. 


GUIA RÀPIDA 
DE FUNCIONAMENT 


6) GUIA RÀPIDA DE FUNCIONAMENT 


En aquesta guia veurem, pas a pas, com operar amb 2) Connectar el cable d'alimentació del videoprojec- 


el Sonògraf des de zero. tor a el corrent, i encendre'l mitjançant el seu coman- 


dament a distància. 
6.a) Encesa 


Per començar a jugar amb el Sonògraf, haurem de 
seguir aquest protocol d'encesa: 


1) Connectar el videoprojector mitjançant el cable 
HDMI al connector HDMI del maletí. 


Videoprojector connectat al Sonògraf Comandament a distància del videoprojector 

3) Connectar els altaveus mitjançant el cable jack al 4) Connectar el cable USB d'alimentació dels alta- 
connector jach del maletí. veus al port USB del videoprojector. 


ーー Z P 


Conectarem els altaveus al Sonògraf a través del cable i el conector Jack Conectarem els altaveus al videoprojector a través del conector USB 

5) Girar el potenciòmetre dels altaveus en sentit 6) Connectarem el ratolí al port USB del maletí. 
horari per tal d'activar-los i pujar el volum fins una 
mica més de la meitat. 


Ajustem el volum dels altaveus mitjançant el seu potenciòmetre frontal Connectem el ratolí al Sonògraf mitjançant el cable i connector USB 

7) Connectar el cable d'alimentació IEC al maletí, i Si tot ha anat bé, després d'uns instants hauríem 

connectar-ne l'altre extrem a un endoll elèctric. d'escoltar un so de benvinguda a través dels alta- 
veus i veure una imatge de benvinguda del Sonògraf 
a través del projector. Si el projector no projecta cap 
imatge, haurem d'assegurar-nos que l'entrada de se- 
nyal del projector està correctament configurada fent 
servir el comandament a distància. 


Aprofitarem aquesta imatge i música de benvingu- 
da per a col-locar el videoprojector apuntant a una 
paret o pantalla, i ajustar la il-luminació de la sala, 
així com ajustar el volum desitjat dels altaveus. 


El cable IEC donarà energia elèctrica al Sonògraf 

6.b) Calibració 2) Per defecte, el Sonògraf s'inicia en mode de Ca- 
libració. Hauríem de veure la imatge que està cap- 

1) Si encara no hem obert la tapa del maletí, l'obri- turant la càmera. Si estem calibrant de nou, després 

rem i col-locarem la càmera en posició horitzontal. de ja haver estat jugant previament amb el Sonògraf, 


pitjarem el botó dret del ratolí per tal d'entrar en el 
mode de calibració. 


Càmera en posició de funcionament Fem clic amb el botó dret del ratolí per eixir del mode de calibració. 


6) GUIA RÀPIDA DE FUNCIONAMENT De 


3) Col-locarem un full blanc DIN-A4 a l'àrea de di- 4) Amb el ratoli, clicarem i arrossegarem els cercles 

buix del maleti. verds de les cantonades perquè coincidisquen amb 
les cantonades del full blanc. Quan les 4 cantonades 
estiguen alineades, pitjem de nou el botó dret del 
ratolí per eixir del mode de calibració. 


Full blanc DIN-A4 posicionat a l'àrea de dibuix l Cliquem i arrosseguem els cercles verds fins les cantonades del dibuix 

5) Si tot ha anat bé, al videoprojector hauríem de 
veure només el blanc del paper, sense cap més inter- 
ferència als marges. 


El Sonògraf està preparat per a començar a dibuixar 
músical 

6.c) Dibuix 


Ha arribat el moment de fer servir el Sonögraf! 
Podem començar a experimentar amb els nostres 
propis dibuixos fets amb retoladors, pintures, collage 
o ubicant tot tipus d'objectes sobre l'àrea de dibuix. 
Fixeu-vos com la posició de les línies de dibuix i les 
distintes textures i figures geomètriques provoquen 
diferents sons (més aguts o greus, amb més o menys 
volum...). 


Th 


a ee な 
Podem fer probes de sonificació amb tot tipus d’objectes! 


6.d) Modulacions 


Una vegada tenim un dibuix o un collage funcionant, 
i en paral-lel a l'exploració "pictòrica", podem co- 
mençar a modificar els paràmetres de la sonificació 
que tenim al nostre abast a través dels botons i po- 
tenciòmetres. Podem experimentar amb canvis de ve- 
locitat, congelats, transposicions, escales.... Exploreu 
lliurement per obtindre resultats sonors interessants! 


RE m LA & A 

6.e) Apagat 3) Apagar el videoprojector amb el seu comanda- 
ment a distància. 
Quan estem satisfets de la sessió de música visual 
i volem donar-la per acabada, haurem de seguir el 4) Traure el corrent del videoprojector. 
seguent protocol d'apagat: 
5) Traure el cable HDMI entre el videoprojector i el 
1) Traure el corrent del maletí, estirant el cable IEC maletí. 
del connector del maletí. 
6) Desar el videoprojector dins la caixa. 


2) Desar el cable IEC a la caixa de cartó. 


. 


OQUOO 


L'apagat del Sonògraf s'efectua treient el cable d'alimentació. No hi ha botons d’encés/ apagat Apaguem el videoprojector fent servir el comandament a distància 

7) Apagar els altaveus girant el potenciòmetre fron- 11) Col-locar la càmera del maletí en posició d'em- 
tal en sentit anti-horari. magatzematge. 


8) Desconnectar el cable de corrent o USB dels alta- 
veus. 


9) Desconnectar el cable jach entre els altaveus i el 
maletí. 


10) Desar els altaveus a la seva caixa, i aquesta 
dins la caixa de cartró. 


HAN rel 


Desconectem els altavues apagantlos des del potenciòmetre frontal Coloquem la càmera en posició d'emmagatzematge 


6) GUIA RÀPIDA DE FUNCIONAMENT 


12) Tancar el Maletí. 


13) Desar el maletí i les caixes dels altaveus i el pro- 
jector a la caixa de cartó. 


Desem tots els dispositius a la caixa 


"CONSULTEU AQUEST VIDEO-TUTORIAL PER A 
UNA GUIA AUDIOVISUAL PAS A PAS: 


https:/ /www.playmodes.com/home/sonograf/ 


7) DIBUIXANT LA MÚSICA 


El Sonògraf permet dos modes de treball diferenciat. 


L'un, el que anomenem "Sonificació Electrònica", 
ens permet transformar els nostres dibuixos de forma 
automàtica en música electrònica. 

L'altre, que anomenem "Partitures Gràfiques", con- 
verteix el Sonògraf en un reproductor de partitures 
gràfiques que seran interpretades pels xiquets i xi- 
quetes amb els seus instruments musicals, la seva veu 
o la percussió corporal. 


A continuació, us oferim algunes recomanacions d'ús 
del Sonògraf en aquestes dues vessants. 


7.a) Sonificació electrònica 


En el mode de sonificació electrònica, els dibuixos o 
collage d'objectes que ubiquem a la zona de dibuix 
del Sonògraf es transformaran automàticament en 
sons electrònics. Aquesta sonificació segueix unes 
pautes concretes que, si les coneixem, ens permeten 
controlar els resultats musicals dels dibuixos que fem. 
Analitzem, doncs, aquestes pautes de sonificació. 

To 


El sistema de sonificació analitza els dibuixos a tra- 
vés d'una graella horitzontal i vertical. 

Cadascuna de les divisions verticals d'aquesta gra- 
ella "invisible" es correspon amb una frequència 
sonora (un to musical). Com més baixa és la posició 
dels traços del dibuix dins la graella, més greu serà 
el so resultant, com més alta siga aquesta posició, 
més agut serà el to. La tessitura total dels dibuixos 
serà de 6 octaves, des de Do 3 fins a Do 9. 


Mapatge entre els tons i les files de píxels 


A partir de la comprensió d'aquesta senzilla regla, 
podem inferir tota classe d'efectes tonals. Vegeu al- 
guns exemples a les imatges seguents: 


Les línies diagonals crearan “glissandos” ascendents o descendents. 


L'apilat de línies horitzontals generarà "acords" 


Una seqüència de línies horitzontals creará una melodia 

7) DIBUIXANT LA MÚSICA 


Percussió i ritme 


Com hem vist, la graella vertical transforma les coor- 
denades dels traçats en altures tonals. 

De la mateixa manera, la graella horitzontal també 
és clau en els resultats de la sonificació. 

En aquest cas, l'eix X del dibuix representa el temps. 
Així, com que el capçal de lectura de la sonificació 
sempre avança d'esquerra a dreta del dibuix, els 
traçats a l'esquerra del dibuix serien aquells que es 
reprodueixen "abans", mentre que els traçats que 
s'ubiquen a l'esquerra són els que es reprodueixen 
"després". 


Representació d'una graella de divisions del temps 

Coneixent aquesta característica, podem crear efec- Combinant dibuixos amb diferents equiespaciats 
tes rítmics de forma senzilla, per exemple equiespa- podem crear polirítmies, podem crear ritmes sin- 
ciant un seguit de línies verticals per aconseguir un copats... o qualsevol tipus de ritme que imaginem. 
ritme periòdic: Vegem-ne alguns exemples. 


Dos ritmes periòdics consecutius Un poliritme, apilant ritmes de distintes periodicitats 

Combinant el coneixement aprés respecte a les al- 


tures tonals, podem dissenyar sons "no harmònics" 
que mimetitzen sons percussius. AY IN | UI 


Es tractaria de dibuixar grans masses sòlides de co- 
lor, que en sonificar-se es transformaran en "clústers" 
atonals. Depenent de l'altura general d'aquestes 
masses, els sons percussius seran més greus o més 
aguts. Vegem-ne alguns exemples: 


Un exemple de percussions basades en clusters aguts 


WU Ug 


に hi À m 


Un exemple de percussions basades en clusters greus Una seqüència percussiva “complexa”: per exemple, un ritme de Hip-Hop 


7) DIBUIXANT LA MÚSICA 


Combinació de recursos 


Una vegada enteses les pautes de la sonificació i les 
seves possibilitats creatives, podem explorar lliure- 
ment les combinacions de tots aquests recursos. 


Combinant ritmes, melodies, harmonies i expressions 
podem crear composicions sofisticades i atractives, 
obrint la porta a la creació d'un concert audiovisual. 
Vegem alguns exemples de combinació d'aquests 
recursos: 

cad ES E 


Una combinació de ritme i acords 


z = i > 
. — — 
e => 
wu = — e 
. 
ーー 
. 
m . 


SSS ——— 
. 
. 
. 
eun 
= 


Una combinació d'acords, melodies i puntillisme tonal 


7) DIBUIXANT LA MÚSICA 


Annexat a aquest manual -a les pàgines 72 i 73- tro- 
bareu un parell de composicions predissenyades que 
podeu ubicar a l'àrea de dibuix del Sonògraf per a 
transformar-les en música, i que us servisquen com a 
demostració de totes aquestes característiques. 


Probeu a fer sonar les composicions predissenyades que trobareu en aquest manual 

A més, disposeu d'un conjunt de fitxes de fusta pre- 
fabricades que us permetran dissenyar composicions 
ràpidament, i que poden ser molt útils per explorar 
sonoritats de manera àgil i divertida. 


Utilitzeu les fitxes prefabricades per fer prototipat rapid de composicions 


7) DIBUIXANT LA MÚSICA 


7.b) Partitures gràfiques 


L'altre mode de funcionament del Sonògraf que 
proposem és el mode de "Partitures Gràfiques". En 
aquest mode, descartarem l'ús de la sonificació elec- 
trònica (podem apagar els altaveus!), ja que seran 
els xiquets i xiquetes qui exerciran de "sonificadors", 
fent sonar els seus instruments, les seves veus o la 
percussió corporal. 


Per a jugar amb aquest mode de funcionament, reco- 
manem activar el mode de "desplaçament d'imatge", 
accessible a través del botó blau del Sonògraf. 


En aquest mode són les imatges -i no el capçal de 
lectura- les que es mouen. A més, per tal de fer visi- 
bles els dibuixos, caldrà que els capturem mitjançant 
el botó roig de captura. Cada nou dibuix capturat es 
col-loca automàticament a la cua de dibuixos, per- 
metent-nos crear composicions molt més llargues que 
en el mode de "desplaçament de capçal", en base a 
l'encadenament de dibuixos. 

7) DIBUIXANT LA MÚSICA 


Anem a veure, pas a pas, l'operativa específica per 
jugar amb el mode de partitures gràfiques. 


1) Activació del mode de "desplaçament d'imatge", 
pitjant el botó blau de canvi de mode. 

En efectuar el canvi de mode, la pantalla de projec- 
ció es tornarà negra i podrem veure un text superpo- 
sat indicant-nos el mode actual. 


pes 
Botó de Mod 


2) Ubicació de la primera página de la nostra parti- 
tura a l'àrea de dibuix del Sonògraf. 


3) Captura mitjançant el botó roig de captura. 


4) Si volem afegir un nou dibuix, tornem a pitjar 
el botó de captura. El nou dibuix serà el seguent a 
eixir. 


デジ ーー ペーーー 
a SIS er PE PEI 


sp 


he ご ズ piro 
Botó de ca 


ptura 


7) DIBUIXANT LA MÚSICA 


A partir d'aquest moment, podem modular la veloci- 
tat d'avanç de la partitura amb el potenciòmetre de 
velocitat, congelar-ne la reproducció mitjançant el 
botó de congelat, o afegir nous dibuixos en qualse- 
vol moment amb el botó de captura. 


Ara que hem vist com és l'operativa técnica de re- 
producció de partitures gràfiques, es fa necessari 
proposar i recomanar quin tipus de símbols, instru- 
ments i tècniques podem explorar en aquest mode de 
joc. 


l'atractiu principal d'aquest mode és oferir als xi- 
quets la possibilitat d'interpretar música instrumental 
a partir dels seus propis dibuixos. Per tant, cal orien- 
tar el disseny i planificació d'aquestes partitures. 


62 


7) DIBUIXANT LA MÚSICA 


Simbols, instruments i tècniques 


Així com el mode de sonificació electrònica és molt 
directe però limitat, el mode de partitures gràfiques 
pot donar resultats molt més rics i sofisticats, en base 
al consens entre el compositor i els intèrprets respec- 
te als símbols utilitzats en l'escriptura. 

La idea bàsica de la partitura gràfica rau en la tra- 
ducció de determinades marques gràfiques a deter- 
minats sons o tècniques instrumentals. 

Tot i que la decisió final de quin símbol correspon a 
quin tipus de so és del compositor, nosaltres us pro- 
posem un primer sistema bàsic que -si voleu- podeu 
utilitzar, ampliar o simplificar. 


Vegem, doncs, aquesta proposta: 


1) Dalt és agut, baix és greu 


De la mateixa manera que amb el sistema de so- 
nificació electrònica, els traços que s'ubiquen més 
amunt al dibuix es traduiran en sons més aguts (notes 
més agudes de la flauta, per exemple) mentre que 

els traços ubicats més abaix sonarà més greus. 

Si volem precisió tonal, podem afegir una petita mar- 
ca textual al costat de cada gràfic, que done infor- 
mació precisa a l'intèrpret. 


Una progressió ascendent de tons 

2) Gruix- Volum 3) Cada estil gràfic és una tècnica instrumental 
Com més gros siga el traç o el símbol, major volum Com que molts instruments permeten diferents tècni- 
haurà d'imprimir l'intèrpret al seu instrument. ques d'interpretació (staccato, pizzicato, tècniques 


esteses...), té sentit que puguem identificar cadascu- 
na d'aquestes tècniques amb estils gràfics diferenci- 
ats. 


Per exemple, petits cercles poden representar una 
tècnica de "staccato", una creu podria significar una 


palmada amb les mans, un rombe podria portar-nos 
a interpretar un cop de percussió corporal... 


El gruix podria representar el volum de la interpretació Cada símbol pot representar una tècnica instrumental 


7) DIBUIXANT LA MÚSICA 


4) Cada color és un instrument/intèrpret 


Com que és molt possible que vulguem escriure par- 
titures per a múltiples instruments simultanis, es fa 
necessari trobar una fórmula que permeta diferenciar 
als intèrprets quina és la seva "part". 

Trobem que el color és una ferramenta útil en aquest 
sentit. Posem per cas que, en una composició per 
quartet de flautes, cadascun dels intèrprets respon 
als gràfics dibuixats en color roig, verd, blau i groc, 
per exemple. 


———— 
00000. 
960000... 
0000900. eo 


>>> 


——————— 


d 422; 


Cada color pot representar un interpret o instrument diferent 

Us recomanem que doneu una ullada a aquest exem- 
ple de composició gràfica per a quartet de corda i 
electrònica, on podreu veure totes aquestes idees en 
acció: 


https://player.vimeo.com/video/553653358 


> 


FLAUTA 


NOTA CURTA 


NOTA SOSTINGUDA 


GRUIX=VOLUM 


VEU 


NOTA CURTA 


<q  GRUIX=VOLUM 


NOTA SOSTINGUDA 


+ XIUXIUEIG 


ele De De a 


CRIT 


PERCUSSIÓ CORPORAL 
% _PALMADA 


EE COP ALPIT 


A PETJADA A TERRA 


PERCUSSIO CORPORAL 


FLAUTA 

8) ACTIVITATS 


Ara que ja coneixem tots els ets i uts del funciona- 
ment del Sonògraf, ens agradaria proposar-vos un 
seguit d'activitats que podríeu dur a terme, i que des- 
pleguen els diferents coneixements musicals associats 
a l'escriptura musical gràfica. 

Aquestes propostes són completament obertes, i 
poden completar-se amb noves propostes ideades 
pels mestres, o proposades pels xiquets. 


1) Ritme 

Creeu un dibuix basat en el ritme, on apareguen 
ritmes periòdics o sincopats. Experimenteu amb difer- 
ents compassos, velocitats, polirítmies... 


2) Harmonies 


Creeu progressions d'acords interessants. 

3) Melodies 


Creeu un dibuix basat en línies melòdiques o ar- 
pegis, o tracteu de dibuixar una melodia coneguda i 
comproveu quan us hi podeu apropar en sonificar-la. 


4) Combinacions 


a) Creeu composicions gràfiques lliures que posen en 
comú ritme, harmonia i melodia. En definitiva, creeu 
una xicoteta cançó completa! 


b) Creeu una composició de música melòdica, tran- 
p 
quil-la, pausada i ambiental. 


c) Creeu una banda sonora per a una pel-lícula d'ac- 
ció. 


d) Creeu un dibuix abstracte ben bonic, sense pensar 
en com sonará després, i comproveu el resultat de la 
sonificació. 


8) ACTIVITATS 


5) Partitura gràfica 1 


Proveu d'interpretar la partitura gràfica 1, annexa 
als materials "oficials" del Sonògraf, i seguint la 
llegenda de la pàgina 66. 


6) Partitura gràfica 2 
Proveu d'interpretar la partitura gràfica 2, annexa 


als materials "oficials" del Sonògraf, i seguint la 
llegenda de la pàgina 66. 

7) Partitures gràfiques customitzades 


Creeu la vostra pròpia partitura gràfica, consensu- 
ant-ne els estils gràfics i símbols de cada instrument i 
tècnica instrumental, així com els colors per a cada 
veu. 


Proveu de crear diverses partitures gràfiques d'estils 
musicals diferents, usant els instruments que tingueu 
al vostre abast i creieu convenients: 


a) Música tranquil-la, d'ambient. 

b) Música d'una pel-licula d'acció. 

c) Música de ball, tipus “techno”. 

d) Música contemporània, abstracta i expressiva. 


Concert 
Quan us sentiu suficientment confiats respecte al fun- 


cionament del Sonògraf, us animem a compartir els 
vostres nous coneixements i habilitats amb el públic! 


9) ANNEX M 


A les 4 properes pàgines trobareu un conjunt de par- 
titures gràfiques pre-dissenyades que podeu ubicar a 
l'àrea de dibuix del Sonògraf. 


Les 2 primeres (en blanc i negre) estan pensades 
per a esser sonificades amb els sons electrònics que 
genera el Sonògraf. 


Les 2 últimes (en color) són partitures gràfiques pen- 
sades per a ésser interpretades amb instruments 
acústics, veu i percussió corporal, seguint la llegen- 
da de la pàgina 66 d'aquest manual. 

10) COMIAT 


Bé, fins ací arriba el nostre viatge a través del fasci- 
nant món de la Música Visual i del Sonögraf! 


Esperem que a partir d'ara gaudiu de les possibili- 
tats expressives d'aquest instrument, i que descobriu 
noves maneres de fer-lo funcionar, més enllà del que 
hem cobert en aquest manual. Estem segurs que, 
amb una miqueta d'imaginació, se us poden ocórrer 
mil i una maneres alternatives d'usar-lol 


Estem convençuts que aquesta nova manera d'enten- 
dre el disseny sonor apropa tot el món a la creació 

musical, i us animem a no perdre mai el component 
lúdic i experimental que hauria de tindre sempre la 

pràctica artística. 


Vos desitgem moltes hores de diversió amb el Sonò- 
graf, i una gran ovació quan us animeu a compartir 


en públic els resultats dels vostres assajos. 


Bravolll 


77 


Escanead este código para acceder a la versión digital en español de la guía didáctica 

12) CRÈDITS 

